cyanic-selkie/wikianc huggingface dataset:
Πιερ Ανρύ Κλόστερμαν
Νεαρή ηλικία και ένταξη στους Ελεύθερους Γάλλους
Στα βιβλία του, ο Κλόστερμαν αφήνει υπόνοιες ότι η επίθεση εκείνη δεν ήταν τυχαία, αλλά ότι επρόκειτο για μια "εκτέλεση" βασισμένη σε πληροφορίες των Μυστικών Υπηρεσιών με σκοπό να σκοτώσουν τον Ρόμελ, του οποίου η παρουσία είχε γίνει γνωστή από υποκλοπές μηνυμάτων από τις γερμανικές μονάδες που επισκέπτονταν στη Νορμανδία. Ο Κλόστερμαν και ο φίλος και συμπολεμιστής του Ζακ Ρέμλινγκερ ήταν οι δυο πρώτοι Γάλλοι που ακούμπησαν το πόδι τους στη Νορμανδία την μέρα της απόβασης προσγειώνοντας τα αεροπλάνα τους σε ένα πρόχειρο αεροδρόμιο εκστρατείας.
Άσσος του πολέμου
Για τον Κλόστερμαν θα ακολουθήσει μια σχετικά σύντομη υπηρεσία στο Σμήνος 241, με το οποίο παίρνει μέρος σε επιθέσεις εναντίον βάσεων εκτόξευσης ιπταμένων βλημάτων V1. Στα μέσα του Σεπτέμβρη του 1944 τερμάτισε προσωρινά τη δράση του στο μέτωπο, υποφέροντας από νευρική κόπωση που υπέστη επί δυο χρόνια έντονης δράσης, κατά την οποία του είχαν καταλογίσει ήδη 15 καταρρίψεις. Προσωπικά ο στρατηγός Ντε Γκωλ φρόντισε να τοποθετηθεί στο επιτελείο, με σκοπό να διασώσει ένα πολύ διάσημο μέλος των Ελευθέρων Γάλλων.
Ωστόσο, στις 8 Απριλίου 1945 ζητά να επιστρέψει στο πεδίο της μάχης και με τον βαθμό τώρα του Υποσμηναγού αναλαμβάνει αρχικά την διοίκηση του Σμήνους 3 και λόγω θανάτου ενός άλλου διοικητή τελικά τοποθετείται Μοίραρχος των σμηνών 3 και 122, που πετάνε τα νέα ταχύτατα μαχητικά Χώκερ Τέμπεστ με βάση το Φόλκελ στην Ολλανδία. Εκεί γνωρίζει και τον Βασίλειο Βασιλειάδη, ο οποίος πετάει με το Σμήνος 3 και όπου κατά καιρούς μοιράστηκαν το ίδιο αεροπλάνο (κωδικός ΡΑΦ JF-Α, αριθμός νηολογίου EJ755). Η δράση εκείνη κατά το τέλος του πολέμου είναι και η πιο αιματηρή που θα συναντήσει και θα παραστεί μάρτυρας της αδιάκοπης εξολόθρευσης των περισσοτέρων από τους παλαίμαχους του σμήνους. Ο Βασιλειάδης είναι ένας από αυτούς, καθώς σκοτώνεται στις 25 Μαρτίου 1945. Οι αποστολές του εστιάζονται κυρίως στην καταδίωξη των αεριωθουμένων Me262 και την καταστροφή σιδηροδρομικών επικοινωνιών. Μαθαίνει μάλιστα ότι ένας μακρινός του εξάδελφος με το ίδιο όνομα, αλλά Γερμανός στην εθνικότητα, σκοτώθηκε από πιλότους της μοίρας του.
Η ανακοίνωση του τέλους του πολέμου στην καντίνα της βάσης του περιγράφεται τραγικά στο βιβλίο του "Το Μεγάλο Τσίρκο": οι λίγοι που απόμειναν κοιτάνε σιωπηλοί τους τοίχους που γεμίζουν με τις φωτογραφίες των σκοτωμένων συναδέλφων τους χωρίς να νοιώθουν καμιά ιδιαίτερη χαρά. Και κλείνει έτσι το βιβλίο του ο Κλόστερμαν:
Μεταπολεμική καριέρα
Μετά τον πόλεμο, ο Κλόστερμαν ασχολήθηκε αρχικά με μια βιομηχανία σιδηροκατασκευών. Ένθερμος οπαδός του Ντε Γκωλ, τον ακολουθεί και στην πολιτική ζωή, εκλεγόμενος για πρώτη φορά στη Βουλή το 1956, μια διαδρομή πολιτικού που κράτησε ως το 1969. Το 1957 θα βρεθεί σαν Σμηναγός στην Αλγερία στο Αναγνωριστικό Σμήνος 4/45. Εντούτοις, όπως αργότερα έγινε γνωστό από το βιβλίο του "Η ιστορία που έζησα", ο Κλόστερμαν βρέθηκε συχνά στο μέτωπο πολλών μεταπολεμικών διπλωματικών κρίσεων, όπου εικάζεται ότι διαδραμάτισε πιθανόν ρόλο αφανούς απεσταλμένου της Γαλλικής Κυβέρνησης, ειδικά από τις επαφές που έκανε με πρωταγωνιστικές προσωπικότητες των τότε εξελίξεων. Σε αυτό βοήθησε και η άπταιστη γνώση της Πορτογαλικής, Ισπανικής και Αγγλικής γλώσσας από μέρους του κι ίσως ακόμα και τυχόν εμπορικές σχέσεις του με τις εν λόγω χώρες.
Είναι γνωστό ότι στην κρίση της Αλγερίας έγινε στόχος δολοφονικής απόπειρας εκ μέρους των εχθρών του Ντε Γκωλ. Στην κρίση που ακολούθησε με το Μαρόκο και τη Γαλλία, βρέθηκε να φυγαδεύει στην Κορσική τη Μαροκινή βασιλική οικογένεια, με την οποία διατηρούσε πολύ καλές σχέσεις. Ήταν σε επαφή με τον στρατιωτικό ηγέτη της Πορτογαλίας στην κρίση της Αγκόλα και στην επανάσταση που έριξε αργότερα την τότε δικτατορία, καθώς και βρέθηκε δίπλα στον αρχηγό της ισραηλινής δίωξης Έζερ Βάιζμαν (Ezer Weizman), φίλο του και άλλοτε εθελοντή της ΡΑΦ. Βρέθηκε επίσης στον πόλεμο των 6 Ημερών, όπου οι Ισραηλινοί χρησιμοποιούσαν τα γαλλικά Mirage III.
Στις διηγήσεις του δείχνει να ξέρει πολλά περισσότερα απ' όσα μαθαίνει το κοινό από τον Τύπο και τις συνήθεις κυβερνητικές ανακοινώσεις, πράγμα που ιδεάζει ότι πιθανόν δεν ήταν απλός παρατηρητής. Η πιο σημαντική του παρουσία παρατηρείται κατά τον πόλεμο των Φώκλαντ, κατά τον οποίο βρέθηκε στην Αργεντινή. Είναι γνωστό ότι η Γαλλία είχε πουλήσει οπλισμό στην Αργεντινή, η οποία κατάφερε σημαντικά πλήγματα στον βρετανικό στόλο κάτω από εξαιρετικά δύσκολες συνθήκες για τους πιλότους της. Χωρίς να είναι γνωστός ο ακριβής ρόλος του σε εκείνη την σύρραξη, ο ίδιος απέστειλε εξαιρετικά επαινετική επιστολή στον Τύπο, εκθειάζοντας την αυτοθυσία των Αργεντινών πιλότων, καυτηριάζοντας παράλληλα την Αγγλίδα Πρωθυπουργό Μάργκαρετ Θάτσερ σαν την ουσιαστικά υπεύθυνη του πολέμου, επειδή επιδίωξε με αυτόν την επανεκλογή της.
Επίσης, καυτηρίασε τη σωρεία ψευδών ανακοινώσεων από Αγγλικής πλευράς για διαδόσεις για μια τάχα υπερβολική δύναμη των Αργεντινών, με σκοπό να καλύψουν τα σοβαρά σφάλματα στρατηγικής τους, τα οποία τους οδήγησαν μέχρι και το κατώφλι της ήττας, πράγμα που αποσόβησε η επέμβαση της κυβέρνησης Ρέιγκαν υπέρ της Αγγλίας. Τότε ακολούθησε μια μαζική επίθεση με βαριές κατηγορίες εναντίον του Κλόστερμαν από αγγλικής πλευράς: ότι δεν άξιζε τα παράσημά του, ότι οι νίκες του αμφισβητούνται από την ίδια τη ΡΑΦ, καθώς και ενοχοποίηση για ερωτικές περιπέτειες.
Εξακολούθησε να διατηρεί πάντα τις φιλίες που είχε κάνει από τον Πόλεμο και συναντούσε πολλούς από τους παλιούς του συμπολεμιστές από τη ΡΑΦ, αλλά και έναν πρώην διάσημο εχθρό του, τον άσσο των στούκας Χάνς–Ούλριχ Ρούντελ (Hans-Ulrich Rudel). Συνέχισε μια μάλλον ζωηρή δράση, παρά την ηλικία του, για την αεροπλοΐα και για ένα διάστημα ήταν ο εκπρόσωπος της εταιρείας αεροπορικών κατασκευών Cessna στη Γαλλία.
Κλείδωμα δύο Φάσεων
Στις βάσεις δεδομένων (ΒΔ) και σε διαδικασίες συναλλαγών το Κλείδωμα δύο Φάσεων (2PL) είναι ένα πρωτόκολλο κλειδώματος ελέγχου ταυτοχρονισμού ή μηχανισμός ο οποίος μπορεί να εγγυηθεί σειριοποιησιμότητα. Χρησιμοποιώντας κλειδώματα που μπλοκάρουν διαδικασίες το 2PL μπορεί να προκαλέσει αδιέξοδα τα οποία προκαλούνται από αμοιβαίο μπλοκάρισμα δύο ή περισσοτέρων συναλλαγών.
Το 2PL είναι μια υπερκλάση του SS2PL το οποίο χρησιμοποιείται ευρέως για έλεγχο ταυτοχρονισμού σε συστήματα ΒΔ από το 1970 έως σήμερα. Το SS2PL έχει πολλές παραλλαγές.
Κλειδώματα
Ένας από τους βασικότερους μηχανισμούς ταυτοχρονισμού στηρίζεται στη χρήση κλειδωμάτων. Σε μια βάση δεδομένων, ένα κλείδωμα μπορεί να χρειαστεί σε ένα αντικείμενο της από την συναλλαγή πριν να αποκτηθεί πρόσβαση σε αυτό. Η σωστή χρήση κλειδώματος μπορεί να αποτρέψει μη επιθυμητά, λάθη και ασυνεπή λειτουργίες σε κοινόχρηστες πηγές από ταυτόχρονες συναλλαγές. Όταν ένα αντικείμενο είναι κλειδωμένο από μία συναλλαγή και μία άλλη συναλλαγή χρειάζεται πρόσβαση σε αυτό, το παρών κλείδωμα και ο τύπος της προσδοκώμενης πρόσβασης ελέγχονται από το σύστημα. Ένα κλείδωμα αντιστοιχεί σε ένα τμήμα δεδομένων και πρόκειται για μια μεταβλητή που περιγράφει την κατάσταση του τμήματος των δεδομένων σε σχέση με τις λειτουργίες που ενεργούν στα συγκεκριμένα δεδομένα.
Υπάρχουν 2 βασικοί τύποι κλειδωμάτων:
Ο μηχανισμός κλειδωμάτων λειτουργεί ως εξής:
Υπάρχουν πολλές παραλλαγές αυτών των κλειδωμάτων με αντίστοιχες παραλλαγές συμπεριφοράς κλειδωμάτων. Αν ένα κλείδωμα μπλοκάρει ένα άλλο κλείδωμα τότε αυτό ορίζεται ως μη συμβατά κλειδώματα (σύγκρουση κλειδωμάτων). Παρακάτω παρουσιάζεται ο πίνακας συγκρούσεων σύμφωνα με τους παραπάνω κανόνες:
! Τύπος κλειδώματος !! κλείδωμα-ανάγνωση !! κλείδωμα-εγγραφή ! κλείδωμα-ανάγνωση ! κλείδωμα-εγγραφή
Με χρήση του παραπάνω μηχανισμού κλειδώματος υπάρχει ενδεχόμενο τα δεδομένα μας να είναι ασυνεπή, δηλαδή το αποτέλεσμα του χρονοπρογράμματος δεν είναι ίδιο με ένα σειριακό χρονοπρόγραμμα. Το πρόβλημα εντοπίζεται στον τρόπο δέσμευσης και απελευθέρωσης των κλειδωμάτων από τις συναλλαγές. Ένας μηχανισμός κλειδώματος πρέπει να ικανοποιεί ορισμένους κανόνες που να εγγυώνται την συνέπεια των δεδομένων. Οι κανόνες αυτοί ορίζουν ένα πρωτόκολλο κλειδώματος το οποίο εγγυάται ότι το χρονοπρόγραμμα είναι σειριοποιήσιμο.
Κλείδωμα δύο Φάσεων (2PL)
Σύμφωνα με το 2PL πρωτόκολλο μια συναλλαγή διαχειρίζεται τα κλειδώματα της σε δυο διακριτές φάσεις:
Η σειριοποιησιμότητα είναι εγγυημένη για ένα πρόγραμμα συναλλαγών που υπακούουν το πρωτόκολλο. Το 2PL schedule class χαρακτηρίζεται σαν η κλάση όλων των προγραμματισμένων συναλλαγών με διεργασίες read-write οι οποίες δημιουργούνται από το πρωτόκολλο 2PL.
Σε μια συναλλαγή στο τέλος της φασης-1, είναι ασφαλές διευκρινισμένη μόνο όταν μια συναλλαγή είναι στη φάση «έτοιμη» σε όλες της διεργασίες (read, write) της. (Η διεργασία έχει τελειώσει και είναι έτοιμη να δεσμευτεί και δεν μπορεί να πάρει περεταίρω κλειδώματα). Σε αυτή την περίπτωση η φάση-2 μπορεί να τελειώσει αμέσως αφού δεν χρειάζεται να συνεχίσει. Επίσης αν πολλές διεργασίες περιπλέκονται τότε χρειάζεται ένα σημείο συγχρονισμού μεταξύ τους για να διευκρινίζει τη φάση-1για όλες τους έτσι ώστε να αρχίσει να απελευθερώνει κλειδώματα στη φάση-2(Αλλιώς είναι πολύ πιθανό η σειριοποιησιμότητα και το 2PL να παραβιαστούν). Ένα τέτοιο σημείο συγχρονισμού κοστίζει πολύ (περιπλέκοντας ένα κατανεμημένο πρωτόκολλο παρόμοιο με το atomic commitment) και το τέλος της φάσης-1 αναστέλλεται για να συγχωνευτεί με το τέλος της συναλλαγής όπου και πάλι δεν χρειάζεται η φάση-2.
Αυστηρό Κλείδωμα δύο Φάσεων (S2PL)
Η κλάση χρονοπρογραμμάτων αυστηρού πρωτόκολλου 2PL είναι η τομή της κλάσης 2PL με την κλάση χρονοπρογραμμάτων που έχουν τις ιδιότητες Strictness.
Για να είναι συμβατή μια συναλλαγή με το S2PL πρέπει να είναι επίσης συμβατή με το 2PL και να απελευθερώσει τα κλειδώματα-εγγραφή μόλις τελειώσει.
Δυνατό Αυστηρό Κλείδωμα δύο Φάσεων (SS2PL)
Για να συνάδει μια συναλλαγή με το SS2PL το πρωτόκολλο κλειδώματος απελευθερώνει και write και read κλειδώματα μόνο όταν η συναλλαγή τελειώσει μαζί τους. Αυτό το πρωτόκολλο συνάδει επίσης με τους κανόνες του S2PL. Μια συναλλαγή που υπακούει στο SS2PL μπορεί να την δει κανείς σαν να έχει την φάση - 1 (βλέπε παραπάνω 2PL) η οποία διαρκεί καθ’ όλη την διάρκεια εκτέλεσης της συναλλαγής και καθόλου στην φάση - 2. Έτσι βλέπουμε ότι στην ουσία μένει μόνο μια φάση και το όνομα 2PL παρέμεινε διότι έχει καθιερωθεί έκτοτε. Η SS2PL ενός χρονοπρογράμματος αποκαλείται και rigorousness. Είναι επίσης το όνομα της κλάσης των χρονοπρογραμμάτων που έχουν αυτή την ιδιότητα και επίσης ένα SS2PL χρονοπρόγραμμα αποκαλείται και αυστηρό χρονοπρόγραμμα. Ο όρος rigorousness δεν έχει να κάνει με τον μύθο των δυο φάσεων και είναι ανεξάρτητος από κάθε είδους μηχανισμό κλειδώματος. Η ιδιότητα του μηχανισμού κλειδώματος αναφέρεται και σαν αυστηρό 2PL.
To SS2PL είναι ειδική περίπτωση του S2PL λόγου χάριν η κλάση χρονοπρογραμμάτων SS2PL είναι υποκλάση του S2PL.
Το SS2PL είναι ο κατ’ επιλογήν έλεγχος ταυτοχρονισμού για τα περισσότερα συστήματα ΒΔ και χρησιμοποιείται από το 1970. Έχει αποδειχτεί ότι είναι αποδοτικός μηχανισμός σε πολλές περιπτώσεις και παρέχει σειριοποιησιμότητα, αυστηρότητα και commitment ordering, που μπορεί να χρησιμοποιηθεί και σε κατανεμημένα περιβάλλοντα όπου απαιτείται καθολική σειριοποιησιμότητα. Όντας ένα υποσύνολο Commitment Ordering μια αποδοτική υλοποίηση κατανεμημένου SS2PL υπάρχει χωρίς κατανεμημένη διεύθυνση κλειδωμάτων, καθώς κατανεμημένα αδιέξοδα επιλύονται αυτομάτως. Το γεγονός ότι το SS2PL υιοθετείται σε πολλαπλά συστήματα ΒΔ διασφαλίζει καθολική σειριοποιησιμότητα και αυτό είναι γνωστό πολύ πιο πριν από την ανακάλυψη του commitment ordering, αλλά μόνο όταν εμφανίστηκε το commitment ordering έγινε κατανοητός ο ρόλος του πρωτόκολλου ατομικής δέσμευσης (atomic commitment) για διατήρηση καθολικής σειριοποιησιμότητας αλλά και για παρακολούθηση της αυτόματης κατανεμημένης επίλυσης αδιεξόδων. Για την ακρίβεια το SS2PL κληρονομεί ιδιότητες της ανακτησιμότητας και το Commitment Ordering είναι πιο σημαντικό από το να είναι ένα υποσύνολο του 2PL, το οποίο από μόνο του δεν παρέχει SS2PL κάποιας ποιότητας.
Υπάρχουν πολλές παραλλαγές του SS2PL οι οποίες αξιοποιούν πολλούς τύπους κλειδώματος με ποικίλες επεξηγήσεις για κάθε κατάσταση, οι οποίες περιλαμβάνουν περιπτώσεις αλλαγής τύπου κλειδώματος κατά την διάρκεια μιας συναλλαγής.
Σχόλια:
! Τύπος κλειδώματος !! κλείδωμα-ανάγνωση !! κλείδωμα-εγγραφή ! κλείδωμα-ανάγνωση ! κλείδωμα-εγγραφή
Αδιέξοδα στο 2PL
Τα κλειδώματα μπλοκάρουν ενέργειες που έχουν να κάνουν με πρόσβαση αντικειμένων. Το αμοιβαίο μπλοκάρισμα μεταξύ συναλλαγών είναι ένα αδιέξοδο και η εκτέλεση αυτών των συναλλαγών σταματήσει και δεν υπάρχει περάτωση. Έτσι τα αδιέξοδα πρέπει να επιλυθούν για να ολοκληρωθούν αυτές οι συναλλαγές και να απελευθερώσουν τους πόρους του συστήματος. Ένα αδιέξοδο είναι ένας πιθανός κύκλος στο γράφο σειριοποιησιμότητας ο οποίος μπορεί να προκύψει χωρίς μπλοκάρισμα όταν πραγματοποιηθούν οι συγκρούσεις. Ένα αδιέξοδο μπορεί να επιλυθεί κάνοντας abort την συναλλαγή η οποία μπορεί να οδηγήσει σε κύκλο. Αυτή η συναλλαγή εντοπίζεται χρησιμοποιώντας ένα γράφο αναμονής (ένας γράφος συγκρούσεως οι οποίες μπλοκάρονται από κλειδώματα – πρόκειται για έναν κατευθυνόμενο γράφο ο οποίος χρησιμοποιείται για την αποφυγή αδιεξόδων), ο οποίος υποδεικνύει ποιες συναλλαγές είναι έτοιμες να ελευθερώσουν το κλείδωμα τους και ποιες θέλουν να αναλάβουν το αντικείμενο και όταν υπάρχει κύκλος έχουμε αδιέξοδο. Κάνοντας abort μια συναλλαγή σε ένα κύκλο τότε απαλείφεται ο κύκλος. Συναλλαγές οι οποίες έχουν γίνει abort για επίλυση αδιεξόδων κάνουν επανεκκίνηση και εκτελούνται αμέσως.
Σε κατανεμημένα περιβάλλοντα απαιτείται ένα πρωτόκολλο ατομικής δέσμευσης (atomic commitment) για ατομικότητα (συνήθως το 2PC). Όταν ανακτημένα δεδομένα κατανέμονται μεταξύ συναλλαγών που χρησιμοποιούν το 2PC και έπειτα κατανέμονται καθολικά αδιέξοδα (δηλαδή αδιέξοδα τα οποία εμπλέκουν δυο συναλλαγές στο 2PC) τα οποία λύνονται αυτομάτως.
Όταν το SS2PL χρησιμοποιείται σε κατανεμημένο περιβάλλον τότε τα καθολικά αδιέξοδα για να κλειδώσουν δημιουργούν voting-deadlocks στο 2PC και επιλύονται αυτόματα από το 2PC (βλέπε commitment ordering). Γενικά στο 2PL τα καθολικά αδιέξοδα επιλύονται παρομοίως από το πρωτόκολλο σημείο συγχρονισμού στο τέλος της φάσης – 1 σε μια κατανεμημένη συναλλαγή (το σημείο συγχρονισμού επιτυγχάνεται με «voting» (το οποίο σημειώνεται το τέλος της φάσης - 1) και διαδίδεται στα μέρη της συναλλαγής όπως σε μια κατανεμημένη συναλλαγή με τον ίδιο τρόπο σαν ένα σημείο απόφασης στην ατομική δέσμευση (atomic commitment). Κατ’ αναλογία με το σημείο απόφασης στο Commitment Ordering μια συγκρουόμενη ενέργεια στο 2PL δεν μπορεί να συμβεί πριν το τέλος της φάσης – 1 στο σημείο συγχρονισμού, και αυτό έχει το ίδιο αποτέλεσμα με το voting-deadlock για περιπτώσεις αδιεξόδων καθολικής πρόσβασης δεδομένων. Το voting-deadlock λύνεται αυτόματα από το πρωτόκολλο κάνοντας abort μερικές συναλλαγές που εμπλέκονται σε αυτό, χάνοντας ένα vote, χρησιμοποιώντας timeout).
Σε κατανεμημένα περιβάλλοντα όπου τα ανακτήσιμα δεδομένα δεν διαμοιράζονται ανάμεσα στα μέλη του 2PC χρειάζονται ειδικές τεχνικές για να επιλύσουν τα καθολικά αδιέξοδα.
Αναφορές
Κατηγορία:Βάσεις δεδομένων Κατηγορία:Επεξεργασία συναλλαγών
Sperrverfahren
1766
Η παρούσα σελίδα αφορά το έτος 1766 κατά το Γρηγοριανό ημερολόγιο
Θάνατοι
Κατηγορία:Έτη
Πανωραία Χατζηκώστα
Η Πανωραία Χατζηκώστα ή Χατζηκώσταινα, γνωστή με το παρατσούκλι Ψωροκώσταινα ή Ψαροκώσταινα, ήταν Ελληνίδα Μικρασιάτισσα καταγόμενη από αρχοντική οικογένεια των Κυδωνιών (Αϊβαλί). Κατέφυγε στο Ναύπλιο, μετά την καταστροφή του Αϊβαλιού από τον τουρκικό στρατό, όπου έχασε και τα τέσσερα της παιδιά και τον άντρα της, που μπήκε στην πόλη στις 2 Ιουνίου 1821 για να εκδικηθεί την πυρπόληση τουρκικού δίκροτου στις 27 Μαΐου στην Ερεσό.
Η "Ψωροκώσταινα" καταγράφηκε στην ιστορική μνήμη, όταν, σύμφωνα με αναφορές της εποχής, προσέφερε τα ελάχιστα υπάρχοντά της στον έρανο που έλαβε χώρα στο Ναύπλιο για την ενίσχυση των πολιορκημένων του Μεσολογγίου, το 1826. Ο Ευάγγελος Δαδιώτης, αναφέρεται στην δήλωσή της: «Δεν έχω τίποτα άλλο από αυτό το ασημένιο δαχτυλίδι κι αυτό το γρόσι. Αυτά τα τιποτένια προσφέρω στο μαρτυρικό Μεσολόγγι».
Έκτοτε χρησιμοποιείται η έκφραση "Ψωροκώσταινα" που αναφέρεται στο ελληνικό κράτος ως κράτος φτωχό, που βασίζεται το περισσότερο στην εθελοντική συνδρομή και προσπάθεια των κατοίκων του παρά στη σωστή και επιστημονική οργάνωση και διαχείριση των εσόδων του.
Παραπομπές
Κατηγορία:Εκφράσεις Κατηγορία:Αγωνίστριες του 1821 Κατηγορία:Μικρασιατικός Ελληνισμός
Άλμε
Ο Άλμε (γερμανικά: Alme) είναι ποταμός της Γερμανίας που διαρρέει την περιοχή Ρηνανία-Βεστφαλία. Είναι αριστερός παραπόταμος του ποταμού Λίππε, στον οποίο εκβάλλει κοντά στην πόλη Παντερμπόρν. Ο Άλμε σχηματίζει την κοιλάδα Άλμε και διαρρέει τις πόλεις Μπούρεν, Μπόρχεν και Παντερμπόρν. Έχει συνολικό μήκος 50 χιλιόμετρα.
Πλημμύρα του 1965
Τον Ιούλιο του 1965 ο ποταμός πλημμύρισε τρομακτικά πολύ, σε σημείο να γίνει κομμάτι της τοπικής ιστορίας. Μετά από βαριά βροχόπτωση στις 15, 16 και 17 Ιουλίου, ο ποταμός υπερχείλισε. Στο χωριό Βέβελσμπουργκ μια γέφυρα κατέρρευσε και αξιωματικοί του στρατού επενέβησαν. Δρόμοι μεταμορφώθηκαν σε ποτάμια, η κίνηση των τραίνων και των λεωφορείων έπρεπε να σταματήσει. Μετά την πλημμύρα, ιδρύθηκε επιτροπή που είχε και έχει σαν στόχο της να αποτρέψει μελλοντικές πλημμύρες χτίζοντας αναχώματα.
Παραπομπές
Κατηγορία:Ποταμοί της Βόρειας Ρηνανίας-Βεστφαλίας
Γκαράσκα
μικρογραφία|Η Λίμνη Γκαράσκα Η Γκαράσκα (σερβικά : Гарашко) είναι τεχνητή λίμνη της κεντρικής Σερβίας στην περιφέρεια Σουμανδίας. Βρίσκεται σε υψόμετρο περίπου 400 μ. και δημιουργήθηκε το 1976 με την δημιουργία αρδευτικού φράγματος στον ποταμό Μπουκούλια.
Η λίμνη καταλαμβάνει έκταση 65 εκτάρια και οφείλει το όνομά της στο βυθισμένο χωριό Γκαράσκι. Κατά την κατασκευή της βυθίστηκε και το χωριό Γέλοβικ. Χαρακτηρίζεται από απότομες παλγιές στη μία πλευρά και είναι προσβάσιμη μόνο από την άλλη πλευρά. Ο πυθμένας της αποτελείται από σκληρό άργιλο, με ήπια φαράγγια κατά μήκος των παλαιών ροών των ποταμών. Το μέγιστο βάθος της είναι άνω των 20 μέτρων, έχει ποικιλία ψαριών όπως τυλινάρι καλαμίθρες, τσιπούρες, κυπρίνους, πέρκες, γατόψαρα, κυπρίνους και τούρνα.
Αναφορές
Κατηγορία:Λίμνες της Σερβίας
Λες Άλεν
Ο Λέσλι Γουίλιαμ "Λες" Άλεν (γεννημένος στις 4 Σεπτεμβρίου 1937 στο Ντάγκενχαμ του Έσσεξ) είναι Άγγλος πρώην ποδοσφαιριστής και προπονητής ποδοσφαίρου. Ως επιθετικός, ξεκίνησε αρχικά στην Τσέλσι προτού μετακομίσει το 1961 στην Τότεναμ με την οποία κέρδισε το αγγλικό πρωτάθλημα και το Κύπελλο Αγγλίας. Αργότερα προβιβάστηκε από την τρίτη στην πρώτη κατηγορία της Αγγλίας, αγωνιζόμενος με τους Κουίνς Παρκ Ρέιντζερς, κερδίζοντας παράλληλα το Λιγκ Καπ του 1967 ενώ υπηρέτησε το σύλλογο κι ως προπονητής από τα τέλη του 1968 έως τις αρχές του 1971.
Τσέλσι
Ο Άλεν ξεκίνησε την καριέρα του στον ερασιτεχνικό σύλλογο Briggs Sports, όπου βοήθησε την ομάδα να φτάσει στους ημιτελικούς του Κυπέλλου Ερασιτεχνών το 1954.[2] Την ίδια χρονιά, ο Άλεν στα 17α γενέθλιά του, υπέγραψε στην Τσέλσι, αλλά ποτέ δεν εδραίωσε τη θέση του στην πρώτη ομάδα της Τσέλσι. Πέρασε μια πενταετία εκεί, αγωνιζόμενος σε 44 παιχνίδια πρωταθλήματος και σημείωσε έντεκα γκολ. Ωστόσο, δεν έκανε ποτέ τη μεγάλη καριέρα που όλοι ανέμεναν από αυτόν στην Τσέλσι και δεν μπόρεσε να συνεισφέρει ουσιαστικά στην κατάκτηση του αγγλικού πρωταθλήματος του 1955. Με τους Ρον Τίνταλ και ο Τζίμι Γκριβς να έχουν καπαρώσει τις θέσεις στην επιθετική γραμμή της ομάδας, ο προπονητής της Τσέλσι, Τεντ Ντρέικ, επέτρεψε στον Άλεν να μετακομίσει στην Τότεναμ, τον Δεκέμβριο του 1959. Η μεταγραφή έγινε ως συμφωνία ανταλλαγής με τον Τζόνι Μπρουκς της Τότεναμ.
Τότεναμ
Ο Άλεν βρήκε αμέσως τη θέση του στη βασική ενδεκάδα των «Σπιρουνιών». Μετά από ένα ντεμπούτο με δυο γκολ κόντρα στη Νιούκαστλ Γιουνάιτεντ (4-0), σκόραρε ακόμη δεκατρία γκολ στα επόμενα οκτώ παιχνίδια, συμπεριλαμβανομένων των πέντε στη θεαματική νίκη με 13-2 επί της Κρου Αλεξάντρα για το Κύπελλο Αγγλίας, αποτέλεσμα που συνιστά το υψηλότερα σκορ νίκης για σύλλογο, στον 20ο αιώνα. Ο Άλεν υπήρξε μέλος της θρυλικής ομάδας της Τότεναμ που κατέκτησε το ντάμπλ κατά τη σεζόν 1960-61, σχηματίζοντας ένα παραγωγικό επιθετικό δίδυμο με τον Μπόμπι Σμιθ. Ο Άλεν συνέβαλε με 27 γκολ εκείνη τη σεζόν, και ήταν ο δεύτερος σκόρερ της ομάδας, ενώ καθοριστικό ήταν το γκολ του στη νίκη με 2-1 εναντίον της Σέφιλντ Γουένσντεϊ που σφράγισε τον τίτλο. Τον Φεβρουάριο του 1961 κλήθηκε και αγωνίστηκε για την Αγγλική Εθνική ομάδα κάτω των 23 ετών, εναντίον της Ουαλίας. Όταν η Τότεναμ κέρδισε ξανά το Κύπελλο Αγγλίας (1962), ο Άλεν συμμετείχε μεν στους τρεις πρώτους γύρους, αλλά αποκλείστηκε από τα τέσσερα τελευταία παιχνίδια, συμπεριλαμβανομένου του τελικού. Ένα χρόνο αργότερα, η ομάδα θριάμβευσε και στο Ευρωπαϊκό Κύπελλο Κυπελλούχων, αλλά και πάλι ο Άλεν δεν μετείχε στον τελικό. Συνολικά, με τα «Σπιρούνια» πέτυχε 47 γκολ σε 119 εμφανίσεις για το πρωτάθλημα, 13 γκολ σε 15 εμφανίσεις για το Κύπελλο Αγγλίας, και 1 γκολ σε 3 εμφανίσεις στις ευρωπαϊκές διοργανώσεις.
Κουίνς Παρκ Ρέιντζερς
Το Ιούλιο του 1965, εντάχθηκε στην Κουίνς Παρκ Ρέιντζερς και σημείωσε συνολικά 55 γκολ σε 123 εμφανίσεις ως βασικός και πέντε εμφανίσεις ως αναπληρωματικός. Διετέλεσε μέλος της ΚΠΡ, όταν έγινε η πρώτη ομάδα της τρίτης κατηγορίας που κατέκτησε το Λιγκ Καπ Αγγλίας. Αναλυτικότερα, κατά την πρώτη του χρονιά (1965-66) με την "ΚΠΡ" ο Άλεν αναδείχθηκε πρώτος σκόρερ στην τρίτη κατηγορία με 30 τέρματα και την επόμενη χρονιά (1966-67) η ομάδα του Άλεν, όχι μόνο πέτυχε την άνοδο στη δεύτερη κατηγορία αλλά κατέκτησε και το Λιγκ Καπ, επικρατώντας στον τελικό με 3-2 επί της Γουέστ Μπρόμιτς Άλμπιον. Η ανοδική πορεία του Άλεν συνδυάστηκε με αντίστοιχη πορεία της ΚΠΡ, και τη σεζόν 1967/68 η ομάδα κατέκτησε τη 2η θέση στο πρωτάθλημα της 2ης κατηγορίας και μαζί την άνοδο στο κορυφαίο αγγλικό πρωτάθλημα, για πρώτη φορά στην ιστορία του συλλόγου.
Προπονητική καριέρα
Τη σεζόν 1968-69, μετά το ξαφνικό τέλος της θητείας του επιτυχημένου προπονητή Άλεκ Στοκ, ο Άλεν ανέλαβε, το Δεκέμβριο του 1968, ως παίκτης-προπονητής, χωρίς ωστόσο να αποτρέψει τον υποβιβασμό της ομάδας. Στη Δεύτερη Κατηγορία πλέον (σεζόν 1970-71), η ομάδα είχε μια μέτρια σεζόν και στις 6 Ιανουαρίου του 1971, ο Άλεν παραιτήθηκε από προπονητής. Αποδέχθηκε μια πρόταση συνεργασίας από την Ελλάδα η οποία κατέληξε σ’ ένα σύντομο πέρασμα για δυο μόλις αγώνες (στις 7 Μαρτίου 1971 στην εντός έδρας ισοπαλία (1-1) με τον Ηρακλή και στις 14 Μαρτίου 1971 στην εκτός έδρας ήττα με 1-0 από τη Βέροια) από τον Άρη Θεσσαλονίκης. Επέστρεψε στην Αγγλία, προφασιζόμενος πρόβλημα με τη σύζυγο και το σχολείο των παιδιών του. Μετά από ένα σύντομο πέρασμα ως παίκτης-προπονητής της ερασιτεχνικής Γούντφορντ Τάουν αποσύρθηκε προσωρινά από την προπονητική για να ενταχθεί αργότερα στο Σουίντον Τάουν ως σκάουτερ. Προήχθη ξανά στη θέση του προπονητή, στις 10 Νοεμβρίου του 1972, με την αποχώρηση του Dave Mackay από την Σουίντον Τάουν, όμως μετά από μια νέα ανεπιτυχή θητεία απολύθηκε, τον Φεβρουάριο του 1974.
Αργότερα εγκατέλειψε το ποδόσφαιρο, δούλεψε στην αυτοκινητοβιομηχανία και εγκαταστάθηκε στο Ανατολικό Λονδίνο, στο Χορντσέρτς. Σήμερα ζει πλέον με τη σύζυγό του ένα μέρος του χρόνου στο Χορντσέρτς και εν μέρει στο ήσυχο χωριό Σούνι στην Κύπρο λίγο έξω από τη Λεμεσό. Ο αδερφός του Ντένις, οι γιοι του Κλάιβ και Μπράντλεϊ και ο ανιψιός του Μάρτιν, έπαιξαν επαγγελματικά ποδόσφαιρο επίσης για την ΚΠΡ. Ο εγγονός του Όλιβερ, γιος του Κλάιβ, συνεχίζει την οικογενειακή παράδοση και αυτή τη στιγμή παίζει στην Στίβενεϊτζ.
Τίτλοι
Ως παίκτης της Τότεναμ
Ως παίκτης της ΚΠΡ
Εξωτερικές σύνδεσμοι
Κατηγορία:Άγγλοι ποδοσφαιριστές Κατηγορία:Ποδοσφαιριστές Τσέλσι ΦΚ Κατηγορία:Ποδοσφαιριστές Τότεναμ Χότσπερ Κατηγορία:Ποδοσφαιριστές Κουίνς Παρκ Ρέιντζερς Κατηγορία:Άγγλοι προπονητές ποδοσφαίρου Κατηγορία:Προπονητές ποδοσφαίρου Κουίνς Παρκ Ρέιντζερς Κατηγορία:Προπονητές ποδοσφαίρου Άρη Θεσσαλονίκης Κατηγορία:Προπονητές Σούπερ Λιγκ Ελλάδας Κατηγορία:Ξένοι προπονητές ποδοσφαίρου στην Ελλάδα Κατηγορία:Προπονητές ποδοσφαίρου Σουίντον Τάουν
Βαλκανικοί Αγώνες Στίβου 1959 – Άλμα εις τριπλούν ανδρών
Το άλμα εις τριπλούν ανδρών στους Βαλκανικούς Αγώνες Στίβου 1959 πραγματοποιήθηκε στις 21 Σεπτεμβρίου.
Στο αγώνισμα αυτό, η Βουλγαρία κέρδισε το χρυσό και το χάλκινο μετάλλιο. Πρωταθλητής αναδείχθηκε ο Λιούμπεν Γκουργκουσίνοφ για τρίτη συνεχή φορά μπροστά από τον Ρουμάνο Ιοάν Σορίν. Το χάλκινο μετάλλιο κατέκτησε ο Ντόντιου Παταρίνσκι. Έλαβαν μέρος 10 αθλητές από 5 χώρες.
Τελικός
Ο τελικός πραγματοποιήθηκε στις 21 Σεπτεμβρίου.
Μετέχουσες χώρες
Στο αγώνισμα συμμετείχαν 10 αθλητές από 5 χώρες.
• 4
Πίνακας μεταλλίων (1929—1959)
Το συνολικό υπόλοιπο μεταλλίων στο άλμα εις τριπλούν ανδρών μετά τους Βαλκανικούς Αγώνες 1959. Οι Βαλκανικοί Αγώνες του 1946 και οι Βαλκανο-κεντροευρωπαϊκοί Αγώνες του 1947 δεν συμπεριλαμβάνονται στον πίνακα.
Παραπομπές
Κατηγορία:Αγωνίσματα στους Βαλκανικούς Αγώνες Στίβου 1959 1959
Γουλιέλμος Α΄ της Σκωτίας
thumb|right|250px|Γουλιέλμος ο Λέοντας Ο Γουλιέλμος Α΄ της Σκωτίας ή Γουλιέλμος ο Λέοντας (William the Lion, 1143 – 4 Δεκεμβρίου 1214) βασιλιάς της Σκωτίας (1165–1214) ήταν δεύτερος γιος του Ερρίκου της Νορθουμβρίας μέλος του Οίκου του Ντάνκελντ και της Άντα ντε Βαρέν διαδέχθηκε τον αδελφό του Μάλκολμ Δ΄. Η βασιλεία του σε όλη την Σκωτσέζικη ιστορία μέχρι την Βρετανική Ένωση (1707) ήταν η δεύτερη μακροβιότερη μετά από αυτή του Ιακώβου ΣΤ΄.
Ταπεινώσεις από τους Άγγλους
Ο Γουλιέλμος ο Λέοντας συμμετείχε δυναμικά στην εξέγερση εναντίον του Ερρίκου Β΄ (1173 - 1174). Στην μάχη του Άλνουικ στην διάρκεια μιας επιδρομής (1174) βάδισε με τραχύ και αλαζονικό τρόπο εναντίον των Αγγλικών στρατευμάτων με την κραυγή "τώρα θα δούμε ποιοι είναι οι καλύτεροι ιππότες". Οι Άγγλοι χωρίς το άλογο του τον συνέλαβαν εύκολα και τον μετέφεραν αλυσοδεμένο στην Νιούκασλ, από εκεί μεταφέρθηκε στην Νορθάμπτον και στη συνέχεια στην Φαλαίζ της Νορμανδίας, ο Ερρίκος Β΄ κατέλαβε εύκολα την Σκωτία. Ο Γουλιέλμος Α΄ ελευθερώθηκε μόνο όταν συμφώνησε με τους όρους του Ερρίκου να του δώσει όρκο υποτέλειας σαν φεουδαρχικό κυρίαρχο και να του πληρώσει το κόστος κατοχής της Σκωτίας με το τεράστιο ποσό των 40.000 Σκωτσέζικων μάρκων. Η εκκλησία της Σκωτίας υποτάχθηκε επίσης στην Αγγλική, μετά την υπογραφή της Συνθήκης του Φαλαίζ ο Γουλιέλμος ο Λέοντας επέστρεψε στην Σκωτία και ορκίστηκε πίστη στον Ερρίκο Β΄ στο κάστρο της Γιορκ. Η ταπεινωτική Συνθήκη του Φαλαίζ προκάλεσε πλήθος από ταραχές που ξέσπασαν στο Γκαλογουέι και διατηρήθηκε μέχρι το 1186, ο Γουλιέλμος ξεκίνησε την κατασκευή ενός κάστρου στο Ντάμφρις. Το 1179 ο Γουλιέλμος ο Λέοντας και ο αδελφός του Δαυίδ οδήγησαν μια στρατιωτική δύναμη στην ανατολική Ρος και ανήγειρε περισσότερα κάστρα βόρεια του Μπωλί και του Κρομάρτι Φίρθ. Ο στόχος του ήταν να εμποδίσει της Νορβηγικές δυνάμεις στις Ορκάδες να επεκταθούν πέρα από το Κάθνες.
Νέα εξέγερση σημειώθηκε (1181) υπό την ηγεσία του Ντόναλντ μάικ Ουιλλείμ απόγονου του Ντάνκαν Β΄ της Σκωτίας που κατέλαβε την περιοχή του Ρος αλλά μέχρι τον θάνατου του (1187) ο Γουλιέλμος μπόρεσε να ανακαταλάβει τις περιοχές, περισσότερες εκστρατείες (1197, 1202) είχαν στόχο να εξουδετερώσουν την απειλή. Η Συνθήκη της Φαλαίζ διατηρήθηκε τα επόμενα 15 χρόνια, ο Άγγλος βασιλιάς Ριχάρδος ο Λεοντόκαρδος που είχε τεράστια ανάγκη από χρήματα για την συμμετοχή του στην Γ΄ Σταυροφορία στις 5 Δεκεμβρίου 1189 την εξαγόρασε με το ποσό των 10.000 ασημένιων μάρκων. Ο Γουλιέλμος ο Λέοντας είχε τεράστια επιθυμία να αποκτήσει την Νορθουμβρία και πρόσφερε στον Ριχάρδο τον Λεοντόκαρδο το ποσό των 15.000 μάρκων, ο Ριχάρδος το αρνήθηκε επειδή είχε ανάγκη μερικά ισχυρά κάστρα στην περιοχή. Οι σχέσεις με την Αγγλία παρά το γεγονός ότι βελτιώθηκαν παρέμειναν τεταμένες στις αρχές του 13ου αιώνα. Η συμμαχία του Γουλιέλμου του Λέοντα με τον Φίλιππο Β΄ της Γαλλίας προκάλεσε την ταχύτατη αντίδραση του Ιωάννη του Ακτήμονα που εξεστράτευσε με μεγάλο στρατό στο Μπέργουικ για να τον τιμωρήσει. Ο Γουλιέλμος αναγκάστηκε να υπογράψει την νέα ταπεινωτική "Συνθήκη του Νόρχαμ" σύμφωνα με την οποία ασκούσε έλεγχο στις κόρες του Γουλιέλμου που του έδωσε επιπλέον 10.000 λίρες, ο Ιωάννης τέλος πάντρεψε την μεγαλύτερη κόρη του Ιωάννα της Σκωτίας με τον διάδοχο του Σκωτσέζικου θρόνου Αλέξανδρο Β΄.
Διοίκηση
Η εξάρτηση από την Αγγλία συνεχίστηκε αλλά ο Γουλιέλμος ο Λέοντας πέτυχε σημαντική πρόοδο στο θέμα της διακυβέρνησης ολοκληρώνοντας όλες τις μεταρρυθμίσεις που ξεκίνησε ο παππούς του Δαυίδ Α΄. Η Άγγλο-Γαλλική φεουδαρχία επεκτάθηκε σημαντικά, ιδρύθηκαν νέα φρούρια, νόμοι, αναπτύχθηκε το εμπόριο και ολοκληρώθηκε η τοποθέτηση των δικαστών και των σερίφηδων. Ιδρύθηκαν νέα μοναστήρια όπως το αβαείο του Αρμπρόαθ (1178) και ιδρύθηκε η επισκοπή του Άρτζιλ (1192), πέτυχε τέλος την ανεξαρτησία της Σκωτσέζικης εκκλησίας με την βούλα του πάπα Κελεστίνου Γ΄. Σύμφωνα με τον θρύλο καταγράφεται στην Γιορκ η θεραπεία ενός παιδιού που έπασχε από "χελώνια" μια σπάνια μορφή ασθένειας από τον Γουλιέλμο (1206) ακουμπώντας και ευλογώντας το παιδί. Ο Γουλιέλμος πέθανε στο Στέρλινγκ (1214) και τάφηκε στο αβαείο του Αρμπρόαθ, τον διαδέχθηκε ο γιος και διάδοχος του Αλέξανδρος Β΄
Κληρονόμοι
Με τους όρους της Συνθήκης του Φαλαίζ ο Ερρίκος Β΄ της Αγγλίας είχε το δικαίωμα να διαλέξει την σύζυγο του Γουλιέλμου, ο Γουλιέλμος παντρεύτηκε την Ερμενγάρδη του Μπομόν δισέγγονη του Ερρίκου Α΄ της Αγγλίας στα ανάκτορα του Γούντστοκ (1186). Η προίκα της Ερμενγάρδης ήταν το κάστρο του Εδιμβούργου, ο γάμος δεν ήταν τόσο επιτυχής αφού ο διάδοχος γεννήθηκε ύστερα από 12 χρόνια, μαζί της απέκτησε :
Με μια ανώνυμη κόρη του Αδάμ του Χίθους απέκτησε :
Με την Ισαβέλλα του Αβενέλ απέκτησε :
Πηγές
Κατηγορία:Βασιλείς της Σκωτίας Κατηγορία:Οίκος του Ντάνκελντ
Σίρλεϊ Μπουθ
Η Σίρλεϊ Μπουθ (αγγλ.Shirley Booth, 30 Αυγούστου 1898 - 16 Οκτωβρίου 1992), ήταν αμερικανίδα ηθοποιός κυρίως του θεάτρου, αλλά και του κινηματογράφου. Η συμμετοχή της στην ταινία Ξαναγύρισε, Μικρή μου Σέμπα το 1952 της χάρισε το όσκαρ Α' γυναικείου ρόλου. Ήταν επίσης κάτοχος βραβείων ΤΟΝΥ, ΕΜΜΥ και χρυσής σφαίρας.
Γεννημένη το 1898 στη Νέα Υόρκη ως Μάρτζορι Φορντ, η Μπουθ άλλαξε το όνομα της κατά τη διάρκεια της εφηβείας της, όταν άρχισε να εμφανίζεται σε παραστάσεις που ανέβαζαν θεατρικές ομάδες. Μετά την ενηλικίωσή της εμφανιζόταν για χρόνια στο θέατρο του Πίτσμπουργκ, όπου θεωρούταν μια από τις πολλά υποσχόμενες ηθοποιούς της γενιάς της. Έκανε το ντεμπούτο της στο Μπρόντγουεϊ το 1925 εμφανιζόμενη στο πλάι του Χάμφρεϊ Μπόγκαρτ στην παράσταση Hell's bells. Έκανε ιδιαίτερη εντύπωση όμως το 1935 όταν ανέλαβε τον πρωταγωνιστικό ρόλο στην κωμωδία Three Men On A Horse. Κατά τη διάρκεια της δεκαετίας του 30 και του 40 συνέχισε τις θεατρικές της εμφανίσεις περνώντας με ευκολία από το δράμα στην κωμωδία. Σημαντική ήταν η εμφάνιση της πλάι στην Κάθριν Χέπμπορν στη θεατρική παράσταση Κοινωνικά σκάνδαλα (A Philadelphia Story) το 1937. Όταν όμως το θεατρικό μεταφέρθηκε στη μεγάλη οθόνη το ρόλο της ανέλαβε η Ρουθ Χάσεϊ. Η Μπουθ κέρδισε το πρώτο της βραβείο ΤΟΝΥ το 1948 για τη συμμετοχή της στην παράσταση Goodbye My Fancy, επίτευγμα που επανέλαβε το 1950, κερδίζοντας άλλο ένα ΤΟΝΥ για το Come Back little Sheba (Ξαναγύρισε μικρή μου Σέμπα) του δραματουργού Γουίλιαμ Ιντζ. Όταν η κινηματογραφική εταιρία Paramount απέκτησε τα δικαιώματα του θεατρικού, οι παραγωγοί επικοινώνησαν με το Χάμφρεϊ Μπόγκαρτ και τη Μπέτι Ντέιβις για τους πρωταγωνιστικούς ρόλους. Η Ντέιβις απέρριψε το ρόλο, αφήνοντας το πεδίο ελεύθερο στη Μπουθ, η οποία ανέλαβε το ρόλο και στην κινηματογραφική μεταφορά του θεατρικού, κερδίζοντας τη χρυσή σφαίρα για την καλύτερη ερμηνεία του 1952, το όσκαρ Α' γυναικείου ρόλου και βραβείο από το φεστιβάλ των Καννών. Στην ταινία συμπρωταγωνιστούσε με τον Μπαρτ Λάνκαστερ. Την επόμενη χρονιά έλαβε το τρίτο της βραβείο ΤΟΝΥ για τη θεατρική παράσταση The Time Of The Cuckoo. Το The Time Of The Cuckoo μεταφέρθηκε στη μεγάλη οθόνη με τίτλο Διακοπές στη Βενετία (Summertime) από τον Ντέιβιντ Λιν και με πρωταγωνίστρια την Κάθριν Χέπμπορν. Κατά τη διάρκεια της δεκαετίας του 50 έκανε σποραδικές εμφανίσεις στη μεγάλη οθόνη, ενώ συνέχισε να εμφανίζεται σε παραστάσεις στο Μπρόντγουεϊ με επιτυχία μέχρι και το 1974 που αποσύρθηκε σε ηλικία 76 χρονών. Παντρεύτηκε μονάχα δυο φορές και δεν απέκτησε παιδιά. Μετά το θάνατο του δευτέρου της συντρόφου το 1951 δεν ξαναπαντρεύτηκε. Απεβίωσε το 1992 σε ηλικία 94 ετών στο σπίτι της στη Μασαχουσέτη από φυσικά αίτια.
Εξωτερικοί σύνδεσμοι
Κατηγορία:Βραβευμένες με Όσκαρ Α' Γυναικείου Ρόλου Κατηγορία:Βραβευμένες με Χρυσή Σφαίρα Καλύτερης Ηθοποιού (Δραματικές ταινίες) Κατηγορία:Αμερικανίδες ηθοποιοί θεάτρου Κατηγορία:Νικητές βραβείου Tony Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί ραδιοφώνου Κατηγορία:Αμερικανίδες ηθοποιοί φωνής Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Σύνδρομο Άσπεργκερ
Το σύνδρομο Άσπεργκερ (Asperger syndrome, «AS»), επίσης γνωστό ως διαταραχή Άσπεργκερ (Asperger disorder, «AD») ή απλά Άσπεργκερ, ήταν το όνομα μιας νευροαναπτυξιακής διαταραχής, που δεν αναγνωρίζεται πλέον ως διάγνωση από μόνη της, καθώς έχει συγχωνευθεί στη διαταραχή του φάσματος του αυτισμού (ASD). Τα άτομα με Άσπεργκερ, σε αντίθεση με άλλες διαταραχές του φάσματος, συνήθως δεν παρουσιάζουν εκ πρώτης όψεως δυσκολίες στην αντίληψη και στην επικοινωνία, ταυτόχρονα όμως χαρακτηρίζονται από μειωμένη ενσυναίσθηση -την ικανότητα δηλαδή να αντιλαμβάνονται τον κόσμο μέσα από τα μάτια των άλλων- κάτι που τελικά οδηγεί σε σημαντικές δυσκολίες στην κοινωνική αλληλεπίδραση. Παράλληλα έχουν επιρρέπεια στην ανάπτυξη εμμονών, η οποία μπορεί να οδηγήσει σε συμπεριφορές και ενδιαφέροντα που κάποιος τρίτος μπορεί να εκλάβει ως περιορισμένα και μονότονα. Επίσης μια γενικότερη αδεξιότητα τόσο σε σωματικές δεξιότητες όσο και στη χρήση του λόγου (που συχνά οδηγεί σε κοινωνική αμηχανία) αναφέρεται συχνά ως σύμπτωμα, όμως δεν απαιτείται για τη διάγνωση του συνδρόμου.
Το σύνδρομο πήρε το όνομά του από τον Αυστριακό παιδίατρο Χανς Άσπεργκερ, ο οποίος στην πρακτική του το 1944 μελέτησε και περιέγραψε παιδιά με μειωμένες ικανότητες ενσυναίσθησης και λεκτικής επικοινωνίας με τους συνομηλίκους τους, τα οποία παράλληλα ήταν σωματικά αδέξια. Η σύγχρονη αντίληψη για το σύνδρομο Άσπεργκερ διαμορφώθηκε το 1981, και πέρασε από μια περίοδο εκλαΐκευσης, για να τυποποιηθεί ως διάγνωση στις αρχές του 1990. Πολλά ερωτήματα παραμένουν σχετικά με τις πτυχές της διαταραχής. Υπάρχει αμφιβολία κατά πόσον διαφέρει από τον αυτισμό υψηλής λειτουργικότητας, γι' αυτό και εν μέρει η επικράτηση της δεν έχει εδραιωθεί Η διάγνωση του συνδρόμου Άσπεργκερ εξαλείφθηκε το 2013 από την πέμπτη έκδοση του Διαγνωστικού και Στατιστικού Εγχειριδίου των Ψυχικών Διαταραχών (DSM - 5) και αντικαταστάθηκε από μια διάγνωση της διαταραχής του φάσματος του αυτισμού σε δυσχερή κλίμακα. Η ακριβής αιτία του συνδρόμου είναι άγνωστη. Πιθανολογείται ότι το σύνδρομο έχει γενετική βάση, όμως δεν υπάρχει καμία γνωστή γενετική αιτία και οι τεχνικές απεικόνισης του εγκεφάλου δεν έχουν εντοπίσει μία σαφή κοινή παθολογία. Δεν υπάρχει ενιαία αγωγή και η αποτελεσματικότητα συγκεκριμένων παρεμβάσεων υποστηρίζεται μόνο από περιορισμένα δεδομένα. Οι παρεμβάσεις στοχεύουν στη βελτίωση των συμπτωμάτων και της λειτουργίας του οργανισμού. Η κύρια αντιμετώπιση είναι η συμπεριφορική θεραπεία, η οποία εστιάζει σε συγκεκριμένα ελλείμματα για την αντιμετώπιση των περιορισμένων δεξιοτήτων επικοινωνίας, των έμμονων ή επαναλαμβανόμενων ρουτινών και της φυσικής αδεξιότητας. Η κατάσταση των περισσότερων παιδιών βελτιώνεται καθώς αυτά ωριμάζουν και μέχρι την ενηλικίωσή τους, αλλά κάποιες κοινωνικές και επικοινωνιακές δυσκολίες μπορεί να επιμείνουν. Μερικοί ερευνητές και τα ίδια τα άτομα με Άσπεργκερ έχουν υποστηρίξει μια μετατόπιση στις συμπεριφορές που πρόκειται για μια διαφορά, όχι μια αναπηρία που πρέπει να αντιμετωπιστεί ή να θεραπευτεί.
Ταξινόμηση
Ο Παγκόσμιος Οργανισμός Υγείας ορίζει το Σύνδρομο Άσπεργκερ ως μία από τις διαταραχές του φάσματος του αυτισμού (ASD) ή διάχυτη αναπτυξιακή διαταραχή (ΔΑΔ), η οποία είναι ένα φάσμα από ψυχολογικές συνθήκες που χαρακτηρίζονται από ανωμαλίες στην κοινωνική αλληλεπίδραση και επικοινωνία που δυσχεραίνουν την καθημερινότητα του ατόμου, καθώς και από περιορισμένα και επαναλαμβανόμενα ενδιαφέροντα και συμπεριφορά. Όπως και οι άλλες διαταραχές ψυχολογικής ανάπτυξης, το ASD ξεκινά στην νεογνική ή παιδική ηλικία, έχει μια σταθερή πορεία χωρίς ύφεση ή υποτροπή, και έχει εκπτώσεις που προκύπτουν με την ωρίμανση και που σχετίζονται με αλλαγές σε διάφορα συστήματα του εγκεφάλου. Το ASD είναι ένα υποσύνολο του ευρύτερου φαινοτύπου του αυτισμού, το οποίο περιγράφει άτομα που δεν μπορούν να έχουν ASD, χωρίς να έχουν αυτιστικά χαρακτηριστικά, όπως κοινωνικά ελλείμματα. Από τις τέσσερις άλλες μορφές ASD, ο αυτισμός είναι περισσότερο παρόμοιος με AS σημεία και πιθανές αιτίες, αλλά η διάγνωσή του απαιτεί μειωμένη επικοινωνία και καθυστέρηση στη γνωστική ανάπτυξη. Το σύνδρομο Rett και η παιδική ηλικία με αλλοιωμένη διαταραχή μοιράζονται αρκετά σημεία με τον αυτισμό, αλλά μπορεί να έχουν και άσχετες αιτίες. Η διάχυτη αναπτυξιακή διαταραχή που δεν προσδιορίζεται αλλιώς (PDD - NOS) διαγιγνώσκεται όταν τα κριτήρια για μια πιο συγκεκριμένη διαταραχή επιβεβαιώνονται.
Η έκταση της αλληλεπικάλυψης μεταξύ AS και υψηλής λειτουργικότητας αυτισμού (HFA - αυτισμό χωρίς να συνοδεύεται από νοητική υστέρηση) είναι ασαφής. Η ταξινόμηση ASD είναι σε κάποιο βαθμό ένα αποτέλεσμα του τρόπου με τον οποίο ο αυτισμός ανακαλύφθηκε, και μπορεί να μην αντανακλά την πραγματική φύση του φάσματος μεθοδολογικά προβλήματα έχουν επαναθέσει το σύνδρoμο Asperger ως έγκυρη διάγνωση από την αρχή. Στην πέμπτη έκδοση του διαγνωστικού και Στατιστικού Εγχειριδίου των Ψυχικών Διαταραχών (DSM. -5), που δημοσιεύτηκε το Μάιο του 2013, το ΑS καταγράφηκε ως μια ξεχωριστή διάγνωση, που είχε εξαλειφθεί και απαντάται ως διαταραχή του φάσματος του αυτισμού. Όπως και η διάγνωση του συνδρόμου Asperger, η αλλαγή ήταν αμφιλεγόμενη και έτσι AS δεν απομακρύνθηκε από τηn Παγκόσμια Οργάνωση Υγείας ICD - 10.
Χαρακτηριστικά
Ως μια διάχυτη αναπτυξιακή διαταραχή, το σύνδρομο Άσπεργκερ διακρίνεται από ένα μοτίβο των συμπτωμάτων και όχι ένα μόνο σύμπτωμα. Χαρακτηρίζεται από ποιοτική εξασθένιση της κοινωνικής αλληλεπίδρασης, από στερεότυπα και περιορισμένα πρότυπα συμπεριφοράς, δραστηριοτήτων και ενδιαφερόντων, και καμία κλινικά σημαντική καθυστέρηση στη γνωστική ανάπτυξη ή γενική καθυστέρηση στη γλώσσα. Χαρακτηριστικά του συνδρόμου είναι η έντονη ενασχόληση με ένα στενό αντικείμενο, μονόπλευρη πολυλογία, περιορισμένη προσωδία, και φυσική αδεξιότητα, αλλά δεν απαιτούνται για τη διάγνωση.
Α.Ε. Πυλαίας
Η Αθλητική Ένωση Πυλαίας είναι ελληνικό αθλητικό σωματείο, που δραστηριοποιείται στην περιοχή της Πυλαίας, τμήμα του πολεοδομικού συγκροτήματος της Θεσσαλονίκης. Επίσημο έτος ίδρυσής του είναι το 1976. Οι αθλητές του αγωνίζονται με χρώματα το κίτρινο και το σκούρο μπλε. Καλλιεργεί τα αθλήματα του ποδοσφαίρου, της καλαθοσφαίρισης και της πετοσφαίρισης. Πρωτεργάτης της προσπάθειάς αυτής υπήρξε ο Αντώνης Καραμπουρνιώτης, το όνομα του οποίου έχει δοθεί ως φόρο τιμής στις ακαδημίες του συλλόγου.
Σύνδρομο Άσπεργκερ
Κοινωνική αλληλεπίδραση
Η έλλειψη ενσυναίσθησης έχει σημαντική επίδραση σε μερικές πτυχές της κοινωνικής διαβίωσης των ατόμων με σύνδρομο Άσπεργκερ. Τα άτομα αυτά παρουσιάζουν δυσκολίες σε βασικά στοιχεία της κοινωνικής αλληλεπίδρασης, τα οποία μπορεί να περιλαμβάνουν την αποτυχία να αναπτύξουν φιλίες, να αναζητήσουν κοινές απολαύσεις ή να πραγματοποιήσουν επιτεύγματά με τους άλλους (για παράδειγμα, δείχνοντάς τους αντικείμενα ενδιαφέροντος), την έλλειψη κοινωνικής ή συναισθηματικής αμοιβαιότητας (κοινωνικά «παιχνίδια» με μηχανισμό δούναι και λαβείν), και την διαταραχή της μη λεκτικής συμπεριφοράς σε τομείς όπως η επαφή με τα μάτια, εκφράσεις του προσώπου, στάση του σώματος, και χειρονομίες.
Α.Ε. Πυλαίας
Τμήμα ποδοσφαίρου ανδρών
Ένα χρόνο μετά την ίδρυσή του, την περίοδο 1977-78, με τεχνικό τον Ανέστη Γαρυφάλλου η ομάδα κατακτά σε αγώνα μπαράζ με τον Ατρόμητο Πλαγιαρίου την πρώτη θέση του ομίλου της στην Γ' κατηγορία και ανεβαίνει στην Β' κατηγορία της Ε.Π.Σ.Μ., κατακτώντας ταυτόχρονα και το κύπελλο ήθους. Η επόμενη περίδος, 1978-79 υπήρξε εξίσου επιτυχημένη καθώς η ομάδα αναδείχτηκε πρωταθλήτρια στην κατηγορία της, λαμβάνοντας εισιτήριο για την Α' κατηγορία της Ε.Π.Σ.Μ. Επιπροσθέτως, αναδείχτηκε υπερπρωταθλήτρια της Ε.Π.Σ.Μ., θεσμό στον οποίο συμμετείχαν όλες οι πρωταθλήτριες ομάδες των ομίλων Α' και Β' κατηγορίας.
Σύνδρομο Άσπεργκερ
Κοινωνική αλληλεπίδραση
Οι άνθρωποι με AS ίσως να μην είναι τόσο εσωστρεφείς παρουσία τρίτων, όσο άτομα που πάσχουν από άλλες, πιο εξουθενωτικές μορφές αυτισμού. Προσεγγίζουν τους άλλους, ακόμη και αδέξια. Για παράδειγμα, ένα άτομο με AS μπορεί να συμμετάσχει σε μια μονόπλευρη, μακροσκελή ομιλία για ένα αγαπημένο θέμα, και να παρεξηγήσει ή να μην αναγνωρίσει τα συναισθήματα και τις αντιδράσεις του ακροατή, όπως την επιθυμία του να αλλάξει το θέμα της συζήτησης ή να τερματίσει την αλληλεπίδραση. Αυτή η κοινωνική αδεξιότητα έχει κληθεί «ενεργή, αλλά περίεργη». Αυτή η αδυναμία να αντιδράσουν ανάλογα με την κοινωνική αλληλεπίδραση μπορεί να εκληφθεί ως αδιαφορία για τα συναισθήματα των άλλων, ενώ τα άτομα με AS μπορεί να εκληφθούν ως αναίσθητα. Ωστόσο, δεν προσεγγίσουν τους άλλους όλα τα άτομα με AS. Μερικά από αυτά μπορεί να εμφανίσουν ακόμη και επιλεκτική αλαλία, δηλαδή να μη μιλάνε καθόλου με τους περισσότερους ανθρώπους και να μιλάνε υπερβολικά με συγκεκριμένα άτομα. Κάποιοι μπορεί να επιλέξουν να μιλάνε μόνο σε ανθρώπους που τους είναι αρεστοί.
Α.Ε. Πυλαίας
Τμήμα ποδοσφαίρου ανδρών
Από το 1979 έως και το 1988 η ομάδα αγωνίστηκε στην Α' κατηγορία. Δύο χρονιές έφτασε πολύ κοντά στην κατάκτηση του πρωταθλήματος και συγκεκριμένα τις περιόδους 1981-82 και 1983-84, οπότε και κατέλαβε τελικά τη δεύτερη θέση. Από το 1989 και για μια δεκαετία αγωνίστηκε στη Β' κατηγορία, επιστρέφοντας στην Α' κατηγορία την περίοδο 1999-2000. Κατά την αγωνιστική περίοδο, 2008-09 αγωνίστηκε στη Β' κατηγορία (4ος όμιλος), όπου και κατέλαβε την 3η θέση.
Σύνδρομο Άσπεργκερ
Κοινωνική αλληλεπίδραση
Η γνωστική ικανότητα των παιδιών με AS συχνά τους επιτρέπει να εκφράσουν τις κοινωνικές νόρμες σε ένα εργαστηριακό πλαίσιο, όπου μπορεί να είναι σε θέση να αποδείξει μια θεωρητική κατανόηση των συναισθημάτων των άλλων ανθρώπων. Ωστόσο, έχουν συνήθως δυσκολία να αντεπεξέλθουν σε καταστάσεις της πραγματικής ζωής. Τα άτομα με AS μπορεί να αναλύσουν και να διευθετήσουν τις παρατηρήσεις της κοινωνικής αλληλεπίδρασης τους σε άκαμπτες κατευθυντήριες γραμμές συμπεριφοράς, και να εφαρμόσουν τους κανόνες αυτούς με αδέξιους τρόπους, όπως αναγκαστική επαφή με τα μάτια, ως αποτέλεσμα μιας συμπεριφοράς που εμφανίζεται άκαμπτη ή κοινωνικά αφελής. Επιθυμία για συντροφικότητα στη παιδική ηλικία μπορεί να αριθμηθεί στο ιστορικό των αποτυχημένων προσπαθειών κοινωνικής συνεύρεσης.
Α.Ε. Πυλαίας
Τμήμα ποδοσφαίρου ανδρών
Σαν αποτέλεσμα, η Α.Ε. Πυλαίας κέρδισε το δικαίωμα να διαγωνιστεί κατά την αγωνιστική περίοδο, 2009-10, στην Α' κατηγορία (2ος όμιλος). Στον τελικό βαθμολογικό πίνακα κατέλαβε την 4η θέση, συγκεντρώνοντας 53 βαθμούς.
Κατά την τρέχουσα αγωνιστική περίοδο, 2010-11, η Α.Ε. Πυλαίας συμμετείχε και πάλι στον Πρωτάθλημα της Α' κατηγορία της Ε.Π.Σ.Μ. (2ος όμιλος). Ολοκλήρωσε τις αγωνιστικές της υποχρεώσεις στην 9η θέση, συγκεντρώνοντας 27 βαθμούς.
Σύνδρομο Άσπεργκερ
Κλειστά και επαναλαμβανόμενα ενδιαφέροντα και συμπεριφορά
Σύμφωνα με το διαγνωστικό τεστ αξιολόγησης Ενηλίκων Άσπεργκερ (ΑΑΑ), έλλειψη ενδιαφέροντος στη μυθοπλασία και μια θετική προτίμηση σε non-fiction καταστάσεις είναι συχνή μεταξύ των ενηλίκων με AS.
Ομιλία και γλώσσα
Παρά το γεγονός ότι τα άτομα με σύνδρομο Άσπεργκερ αποκτούν γλωσσικές δεξιότητες χωρίς σημαντικά γενική καθυστέρηση και η ομιλία τους δεν έχει συνήθως σημαντικές ανωμαλίες, η εκμάθηση της γλώσσας και η χρήση της είναι συχνά άτυπη. Οι ανωμαλίες περιλαμβάνουν πολυλογία, απότομες μεταβάσεις, κυριολεκτικές ερμηνείες και δυσερμηνείες αποχρώσεων των εννοιών, χρήση της μεταφοράς μόνο με τον ομιλητή, ελλείμματα στην ακουστική αντίληψη, ασυνήθιστη σχολαστικότητα, επίσημη ή ιδιοσυγκρασιακή ομιλία, και παραδοξότητες στην ένταση του ήχου στον τονισμό, και στο ρυθμό. Ηχολαλία έχει επίσης παρατηρηθεί σε άτομα με AS.
Α.Ε. Πυλαίας
Τμήμα καλαθοσφαίρισης ανδρών
Μετά το πέρας της αγωνιστικής περιόδου 2011-12, η ομάδα της Πυλαίας κατάφερε να επιστρέψει στη Β' Κατηγορία Ανδρών επικρατώντας της Α.Ε.Ε. Τούμπας σε δύο αγώνες μπαράζ.
Σύνδρομο Άσπεργκερ
Ομιλία και γλώσσα
Υπάρχουν τρεις πτυχές των προτύπων επικοινωνίας με κλινικό ενδιαφέρον: κακή προσωδία, εφαπτόμενη και περιστασιακή ομιλία, και έντονη πολυλογία. Αν συμπεριληφθεί και ο τονισμός μπορεί να έχουν λιγότερο άκαμπτη ή μονότονη σχέση με τον κλασικό αυτισμό. Τα άτομα με AS έχουν συχνά ένα περιορισμένο φάσμα τονισμού. Η ομιλία τους μπορεί να είναι ασυνήθιστα γρήγορη, σπασμωδική ή δυνατή. Η ομιλία μπορεί να μεταφέρει την αίσθηση της ασυναρτησίας. Το στυλ αυτής της ομιλίας συχνά περιλαμβάνει μονολόγους για θέματα που δεν ενδιαφέρουν τον ακροατή, δεν παρέχουν το πλαίσιο για την υποβολή παρατηρήσεων, ή παραλείπουν να καταπνίξουν τις εσωτερικές τους σκέψεις. Τα άτομα με σύνδρομο μπορεί να αποτύχουν να ελέγξουν κατά πόσον ο ακροατής ενδιαφέρεται ή ασχολείται με τη συνομιλία. και οι προσπάθειες από τον ακροατή να επεξεργαστεί το περιεχόμενο ή τη λογική της ομιλίας του, ή να στραφούν σε συναφή θέματα, είναι συχνά ανεπιτυχής.
Τα παιδιά με σύνδρομο μπορεί να έχουν ασυνήθιστα εξεζητημένο λεξιλόγιο σε νεαρή ηλικία που κοινώς ονομάζονται «μικροκαθηγητές», αλλά έχουν δυσκολία στην κατανόηση της μεταφορικής γλώσσα και τείνουν να χρησιμοποιούν τη γλώσσα κυριολεκτικά. Τα παιδιά με AS φαίνεται να έχουν ιδιαίτερες αδυναμίες στους τομείς της μεταφορικής γλώσσας που περιλαμβάνει το χιούμορ, την ειρωνεία, τα πειράγματα και το σαρκασμό. Παρά το γεγονός ότι τα άτομα με AS συνήθως κατανοούν τη γνωστική βάση του χιούμορ, φαίνεται να λείπει η κατανόηση της πρόθεσης του χιούμορ για να μοιραστούν την απόλαυση και με τους άλλους. Παρά τις ισχυρές ενδείξεις διαταραχής της ανατίμησης χιούμορ, ανέκδοτες αναφορές του χιούμορ σε άτομα με AS φαίνεται να αμφισβητούν μερικές ψυχολογικές θεωρίες της AS και του αυτισμού.
Α.Ε. Πυλαίας
Τρέχουσα αγωνιστική περίοδος
Έδρα του συλλόγου είναι το Δ.Α.Κ. Πυλαίας. Υπεύθυνος του τμήματος είναι ο Πέτρος Μποζίνης. Καθήκοντα προπονητή διατηρεί ο Σάββας Ντολόπουλος.
Σύνδρομο Άσπεργκερ
Κινητική και αισθητική αντίληψη
Τα άτομα με σύνδρομο Άσπεργκερ μπορεί να έχουν σημεία ή συμπτώματα που είναι ανεξάρτητα από τη διάγνωση, αλλά μπορεί να επηρεάσουν το άτομο ή την οικογένεια. Αυτά περιλαμβάνουν διαφορές στην αντίληψη και προβλήματα με τις κινητικές ικανότητες, τον ύπνο, και τα συναισθήματα.